Austriacul Christoph Baumgartner a marcat, sâmbătă, cel mai rapid gol din fotbalul internaţional, după doar şase secunde, într-un meci amical cu Slovacia, viitoarea adversară a României la EURO 2024.
Jucătorul echipei RB Leipzig a primit mingea de la Michael Gregoritsch, după fluierul de start, a trecut de câţiva adversari şi a şutat puternic în colţul din stânga al porţii lui Martin Dubravka.
Reuşita lui Baumgartner a doborât recordul deţinut de germanul Lukas Podolski, care a marcat după doar şapte secunde în partida cu Ecuadorul din 2013.
Slovacia a aliniat echipa: Dubravka - Pekarik (Tomic, 62), Gyomber (Kosa, 83), Obert, Hancko - Kucka (Benes, 63), Lobotka, Duda - Suslov (Duris, 62), Bozenik (Tupta, 75), Haraslin (Mak, 83).